કમિટીના ચેરમેન સુબ્રમણ્યમે ગુજરાતના વિવિધ પ્રોજેક્ટો જેમાં ખાસ કરીને કન્યા કેળવણી, ગુણોત્સવ, પ્રવેશોત્સવની સફળતાથી પ્રભાતિ થઈ તેની વાતો કરી છે. ખુદ મુખ્યમંત્રી શિક્ષણની ગુણવત્તા સુધારવા માટે પ્રયત્નશીલ હોવાનું તેમજ એજ્યુકેશન માટે સરકાર ગુજરાતમાં સારો સપોર્ટ આપતી હોવાનું જણાવ્યું હતું. આ પ્રસંગે મુખ્યમંત્રીએ પણ ઉચ્ચ અધિકારીઓને શિક્ષણની ગુણવત્તા સુધારવા પર ધ્યાન આપવા તેમજ પોઝિટીવ સુચનો કરવાનું જણાવ્યું હતું. સરકાર શિક્ષણ માટે તમામ મદદ કરશે એવી ખાતરી પણ આપી હતી. આ મિટિંગમાં શિક્ષણ સચિવ, સ્કૂલ કમિશ્નર તથા અન્ય અધિકારીઓ જોડાયા હતા.